ORDENANZA REGULADORA DOS INSTRUMENTOS DE INTERVENCIÓN MUNICIPAL: LICENZAS, DECLARACIÓN RESPONSABLE E COMUNICACIÓN PREVIA
ADMINISTRACIÓN LOCAL — Municipal — Tui (Ordenanzas e Regulamentos, 25/05/2016)

O Pleno da Corporación Municipal aprobou inicialmente, en sesión de 30 de xullo 2015, a “Ordenanza reguladora dos instrumentos de intervención municipal: licenzas, declaración responsable e comunicación previa. e convivencia cidadá nos espazos públicos do Concello de Tui”. Sometida a información pública e ao non presentarse alegacións ou reclamacións á mesma, se entende aprobada definitivamente e se procede á publicación do seu texto íntegro no Boletín Oficial da Provincia, de acordo co disposto no art.21 da Lei Reguladora de Bases de Réxime Local. É obxecto desta ordenanza a regulación dos procedementos que deben rexer a autorización, inspección e control da execución de obras, implantación de actividades e servizos e usos do solo no novo marco xurídico establecido pola Directiva 2006/123 CE, de 12 de decembro, desenvolvido por Lei 17/2009 de 23 de decembro, sobre o libre acceso as actividades de servizos e o seu exercicio, a Lei 25/2009 de 22 de decembro de modificación de diversas Leis para a súa adaptación a Lei sobre o libre acceso as actividades e servizos e o seu exercicio, a Lei 2/2011 de 4 de marzo, de Economía Sostible, a Lei 12/2012 de 26 de decembro, de medidas urxentes de liberalización do comercio e de determinados servizos e a Lei 9/2013 de 19 de decembro, do emprendemento e da competitividade económica de Galicia, de modo sistemático e coordinado coa regulación específica da ordenación do territorio, a normativa urbanística e medioambiental, a seguridade cidadá e a orde pública vixentes no ámbito estatal e na Comunidade Autónoma de Galicia. A Directiva 2006/123 CE, de 12 de decembro, para a libre implantación de servizos nos distintos estados membros da Unión Europea, ten como finalidade principal acadar un mercado interior de servizos, e propón catro obxectivos principais para acadar tal mercado: facilitar a liberdade de establecemento e a liberdade de prestación de servizos na UE, reforzar os dereitos dos destinatarios dos servizos na súa calidade de usuarios, fomentar a súa calidade e establecer unha cooperación administrativa efectiva entre os Estados Membros. Elo obriga, pois, á simplificación dos procedementos e trámites aplicables ao acceso dunha actividade de servizos e ao seu exercicio, eliminando todos os obstáculos xurídicos e administrativos para o seu desenvolvemento. Con esta finalidade, a norma europea establece un principio xeneral segundo o cal o acceso a unha actividade de servizos e o seu exercicio non estará suxeito a un réxime de autorización salvo que a mesma estea xustificada por unha razón imperiosa de interese xeneral, non sexa discriminatoria e sexa proporcionada. A súa aplicación supón un cambio importante para a intervención municipal nos actos dos administrados que tradicionalmente no ordenamento xurídico español estiveron suxeitos a concesión de licenza previa. A Directiva 2006/123 trasponse o noso ordenamento xurídico a través da Lei 17/2009, de 23 de novembro, sobre o libre acceso as actividades de servizos e o seu exercicio, e a Lei 25/2009 de 22 de decembro, de modificación de diversas Leis para a súa adaptación a Lei sobre o libre acceso as actividades de servizos e o seu exercicio. Esta última modifica a Lei 7/1985, Reguladora das Bases de Réxime Local e a Lei 30/1992 do Réxime Xurídico das Administracións Públicas e do Procedemento Administrativo Común, introducindo xunto ao réxime tradicional de licenzas e autorizacións previas o de actos comunicados e declaracións responsables, que, con carácter xeneral, consisten na toma de coñecemento pola administración do dereito preexistente dos administrados para a execución de determinadas obras e implantación e exercicio determinadas actividades o servizos, acreditando o cumprimento de certos requisitos previamente establecidos e o seu control a posteriori pola administración actuante. A Lei 12/2012 de 26 de decembro establece os supostos e requisitos relativos as comunicacións previas e declaracións responsables, de aplicación á execución de obras; así como o procedemento para a súa inspección e control pola administración actuante. Igualmente prevé a implantación de mecanismos de tramitación electrónica nas administracións públicas, de acordo co establecido pola Lei 11/2007 de 22 de xuño, de Acceso electrónico dos Cidadáns aos Servizos Públicos. Este cambio normativo plásmase no ámbito da Comunidade Autónoma de Galicia, por canto afecta as súas competencias exclusivas en materias nas que tradicionalmente o control da legalidade se exercía co sometemento de determinadas actuacións ao réxime de autorización previa ou licenza, a través da Lei 1/2010 de 11 de febreiro, pola que se modifican diversas Leis co seu correspondente desenvolvemento regulamentario. Pola Lei 9/2013 de 19 de decembro do emprendemento e da competitividade económica de Galicia establécese a non suxeición a licenza de actividade ou de apertura de establecementos as actividades e servizos para cuxa implantación e exercicio prevé a súa suxeición ao procedemento de comunicación previa, con carácter xeneral. Pola súa Disposición final terceira, modificase a Lei de ordenación urbanística e protección do medio rural de Galicia, introducindo a posibilidade da realización de obras previa comunicación previa do interesado, referindo a licenza urbanística aos supostos construtivos e de usos de maior transcendencia urbanística. Igualmente, e entre outras, pola Disposición adicional segunda modificase a Lei 1/1995 de 2 de xaneiro de protección ambiental de Galicia. Neste contexto, e coa finalidade de garantir, na medida do posible, a seguridade xurídica as distintas partes implicadas na actividade de intervención administrativa para o control da legalidade de actos e actividades, esta ordenanza regula os procedementos establecidos para a obtención do título que habilita para a execución de obras e desenvolvemento de actividades ou servizos, sometidos ao control da legalidade que compete a administración local, a priori, no caso das licenzas e a posteriori, no caso das comunicacións previas e declaracións responsables. Circunscríbese á regulación da formalidade procedemental que ha de observarse para a execución de obras e o desenvolvemento de actividades e servizos no termo municipal, polo que o contido material dos diversos institutos, requisitos e conceptos aos que alude veñen referidos a lexislación que os regula e establece. A ordenanza estrutúrase en tres títulos divididos en capítulos. O Título I, Disposicións Xenerais, cuxo contido é a determinación do obxecto e a clasificación dos actos administrativos, así como normas comúns aos distintos procedementos. O Titulo II regula as actuacións sometidas ao réxime de licenza urbanística e de actividade e os procedementos. O Título III refírese aos procedementos que han de observarse na tramitación das comunicacións previas e declaracións responsables, e as formas de control da legalidade urbanística por parte da administración. Completa a súa regulación unha Disposición Final.1. A presente Ordenanza ten por obxecto regular os mecanismos de intervención municipal das actuacións administrativas que se desenvolven no Concello de Tui, en concreto en materia urbanística e de actividades.2. A intervención do Concello de Tui nas actuacións referidas no apartado anterior sometese aos principios de igualdade de trato, necesidade e proporcionalidade co obxectivo pretendido e a eliminación de trabas inxustificadas, de conformidade co esixido na Directiva 2006/123 CE e na lexislación estatal e autonómica de desenvolvemento.3. Exclúense do seu ámbito de aplicación a instalación de terrazas e quioscos, andamios, valados de obra, disposición de contedores, e en xeneral os usos da vía pública, para os que haberase de observar o establecido pola ordenanza municipal correspondente. Regúlanse pola súa ordenanza específica, igualmente, a apertura de gabias vinculadas a implantación, reposición e mantemento dos servizos urbanísticos e subministracións, así como as autorizacións para a venda ambulante. Nos termos da lexislación vixente enténdese por 1) «Licenza»: acto, expreso ou tácito, emanado do órgano competente do Concello de Tui, que se esixa, con carácter previo, para a execución de obras, instalacións, usos do solo ou a implantación dunha actividade de servizos, económica ou profesional, ou o seu exercicio.2) «Declaración responsable»: o documento subscrito por un/unha interesado/a no cal manifesta, baixo a súa responsabilidade, que cumpre cos requisitos establecidos na normativa vixente para acceder ao recoñecemento dun dereito ou facultade, para o seu exercicio, que dispón da documentación que así o acredita e que comprometese a manter o seu cumprimento durante o período de tempo inherente a dito recoñecemento ou exercicio.3) «Comunicación previa»: o documento mediante o que os/as interesados/as poñen en coñecemento da Administración Pública competente os seus datos identificativos e demais requisitos esixibles para o exercicio dun dereito ou o inicio dunha actividade, de acordo co establecido no artigo 70.1 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, ao que acompañaran a documentación acreditativa do cumprimento da normativa que resulte de aplicación. O exercicio de actividades vinculadas a un establecemento ou a implantación de instalacións nunha construción serán obxecto de comunicación previa.1. Intégranse no réxime de licenza todas aquelas obras ou actividades nas que se aprecien «razóns imperiosas de interese xeneral» que pola súa natureza, esixan unha especial protección do orde urbanístico ou do medio ambiente.2. As actuacións non suxeitas ao réxime de licenza previa cuxo obxecto sexa a execución de obras e inicio de actividades encóntranse sometidas ao réxime de comunicación previa nos termos previstos nesta ordenanza, salvo que por Lei, estatal ou autonómica, dispuxésese outro. As declaracións responsables terán por obxecto o cumprimento dos requisitos para o exercicio dun dereito ou facultade de acordo coa normativa que resulte de aplicación en cada caso.1. O erro en que poida incorrer o interesado na elección do procedemento non será obstáculo para a súa tramitación, sempre que do seu contido se deduza o seu verdadeiro carácter. Neste caso, o Concello de Tui acordará dar ao escrito o carácter que lle corresponda, circunstancia que lle será notificada ao interesado con indicación dos efectos que se deriven da mesma e o requirimento da documentación que, no seu caso, sexa precisa para impulsar a súa tramitación.2. Sobre os efectos do cambio de procedemento, indicarase ao interesado o seguinte: a) Se presentase comunicación previa cando a actuación se encontrase entre as suxeitas a licenza, requeriráselle a formalización da súa solicitude, advertíndolle que non poderá executar a obra nin implantar e desenvolver a actividade pretendida en tanto non a obteña. Se tivese iniciadas as obras ou instalacións ou procedido ao inicio da actividade, requiriráselle o seu inmediato cese ou suspensión en tanto non se conceda a preceptiva licenza, sen prexuízo da incoación dos correspondentes expedientes de reposición da legalidade e sancionador. b) De solicitarse unha licenza cando procedera a presentación dunha comunicación previa, a administración procederá de oficio a tramitala con arranxo ao seu procedemento. En todo caso, o administrado poderá desistir da solicitude de licenza e proceder a presentación da comunicación previa correspondente.1. O outorgamento de licenzas ou a presentación de declaracións responsables ou comunicacións previas producirá os efectos xurídicos sobre o control da legalidade nos termos legalmente previstos, para o Concello de Tui e o suxeito responsable da actuación, pero non afectarán as relaciones xurídicas privadas existentes entre este e terceiros.2. As licenzas entenderanse outorgadas deixando a salvo o dereito de propiedade e sen prexuízo dos de terceiros. Idénticos efectos producirá a presentación das comunicacións previas, ou, no seu caso, declaracións responsables.3. A comunicación previa presentada con todos os requisitos legalmente establecidos é un acto do administrado que habilita ao inicio da actividade ou apertura do establecemento, e, no seu caso, ao inicio da obra ou instalación. O Concello de Tui verificará as condiciones de implantación e exercicio das actividades e as de a execución das obras e instalacións. De constatarse o incumprimento das condicións recollidas na comunicación procederase, previa audiencia dos interesados, a declaración de ineficacia de aquela ordenando o cese das actividades ou actuacións.4. En ningún caso entenderanse adquiridos por estes procedementos, dereitos ou facultades, no que o seu exercicio supoña a vulneración do establecido pola lexislación e o plan urbanístico ou da normativa de carácter sectorial que resulte de aplicación.5. A documentación que se achegue xunto á solicitude de licenza, as comunicacións previas e as declaracións responsables, así como o contido destas, terán o carácter de documento público para todos os efectos.6. As administracións públicas suxéitanse ao control de legalidade estando obrigadas a solicitar licenza ou formalizar comunicación previa para a execución de obras e implantación e desenvolvemento de actividades e servizos, a salvo das excepcións que legalmente se establezan.7. Cando o promotor ou titular da actividade ou servizo sexa o propio Concello de Tui, a aprobación dos proxectos polo órgano competente determina a concesión da licenza ou a formalización da comunicación previa. No expediente que se tramite deberán constar os informes preceptivos sobre o cumprimento da normativa que resulte de aplicación.1. As licenzas, así como o exercicio dos dereitos derivados das comunicacións previas, relativos ás condicións dunha obra, instalación ou servizo, serán transmisibles. Para que opere o cambio de titularidade, será preciso que se acredite ante o Concello que a transmisión se produciu -coa achega da documentación correspondente-, a dispoñibilidade do local e o documento de cesión a tal fin polo titular inicial, facendo expresa referencia á licenza ou comunicación previa de cuxa transmisión se trate.2. Unha vez producida a transmisión, o novo titular subrogarase nos dereitos, obrigas e responsabilidades derivados da licenza concedida ou da comunicación previa cumprimentada.3. Para as prestacións de servizos e exercicio de actividades, en tanto a súa natureza vincúlase ás tradicionalmente denominadas “autorizacións de funcionamento” que xeran un vínculo permanente entre o titular do dereito e a administración, o titular deberá acondicionar o local e cumprir os requisitos da actividade de acordo coa lexislación sectorial aplicable, en todo momento, nos termos e prazos que esta dispoña.4. Non obstante o anterior, se a transmisión da licenza ou comunicación previa se tivese producido sen que o anterior e o novo titular o tivesen comunicado ao Concello de Tui, ambos os dous serán responsables do incumprimento da devandita obriga.5. A inexactitude ou falsidade na comunicación de calquera dato, manifestación ou documento, determinará a imposibilidade de continuar no exercicio do dereito ou facultade de que se trate.1. Nos termos legalmente establecidos, a licenza urbanística ou a licenza para o exercicio de actividades ou servizos é un acto regulado ditado polo órgano competente do Concello de Tui polo cal, logo da comprobación do cumprimento das condicións establecidas pola lexislación aplicable, se autoriza o solicitante a executar as obras ou desenvolver as actividades ou servizos proxectados.2. Non se poderá iniciar a execución das obras nin implantar as actividades ou servizos en tanto non se obteña a preceptiva licenza e se presentase, se é o caso, a correspondente declaración responsable do facultativo competente, cando resulte esixible.1. A intervención municipal a través da licenza urbanística ou licenza de actividade terá por obxecto a comprobación da integridade formal e a suficiencia legal do proxecto técnico e da documentación esixible para executar as obras ou implantar ou exercer a actividade ou servizo, así como verificar a conformidade do proxectado coa normativa urbanística e sectorial de aplicación, valorando, se é o caso, as medidas correctoras propostas e o seu grao de eficacia.2. A intervención municipal a través da licenza urbanística non comprende o control dos aspectos técnicos relativos á seguridade estrutural das construcións, ás condicións de montaxe de instalacións ou a calidade dos elementos ou materiais empregados, cuxa responsabilidade é exclusiva do proxectista, da dirección técnica, da promotora ou da empresa construtora ou instaladora. O titular da licenza está obrigado a realizar as obras ou implantar e desenvolver a actividade de acordo aos termos desta, nos prazos establecidos, e a solicitar, se é o caso, as prórrogas que correspondan.1. Cando para unha actuación suxeita a licenza se esixise, nun único procedemento e con carácter previo á licenza, autorizacións ou informes preceptivos e vinculantes doutras administracións, o prazo para outorgar licenza, e polo tanto para que opere o silencio administrativo, entenderase interrompido polo tempo que tarde en emitirse a autorización ou informe preceptivos.2. Cando transcorresen os prazos sinalados para resolver a licenza sen que a administración municipal tivese adoptado resolución expresa, operará o silencio administrativo da seguinte forma: a) Se a licenza solicitada se refire a actuacións que puidesen afectar a vías públicas, espazos libres ou a bens de dominio público local ou patrimoniais, entenderase denegada. b) Cando para a súa concesión se esixise unha autorización preceptiva previa doutra administración pública e transcorrese o prazo do que esta dispón para pronunciarse, entenderase denegada salvo que a lexislación sectorial de aplicación dispoña o contrario. c) Noutro caso, entenderase outorgada por silencio administrativo nos termos legalmente establecidos, ao transcurso do prazo de tres meses, salvo que se estableza outro prazo para a resolución do procedemento, dende a data da solicitude ou da presentación da documentación completa á administración. Non operará en ningún caso o silencio cando o proxectado ou executado contraveña a lexislación urbanística ou non se presentase a documentación completa que permita á administración pronunciarse sobre a legalidade do solicitado. Sen prexuízo das demais autorizacións que sexan procedentes conforme á lexislación sectorial aplicable, están suxeitos a licenza urbanística todos aqueles actos de uso do solo, subsolo ou voo, a implantación sobre eles de construcións, edificacións, instalacións, derrubamentos do existente e calquera alteración que se execute no solo e subsolo, nos que, en aplicación da lexislación vixente, se dean «razóns imperiosas de interese xeral» para a protección do medio ambiente e do ámbito urbano así como para a conservación do patrimonio histórico, artístico e cultural, en particular os seguintes: 1. As parcelacións, segregacións, normalización de fincas ou calquera outro acto de división de predios en calquera clase de solos non incluídos en proxectos de reparcelación por calquera dos sistemas de xestión do solo.2. Os grandes movementos de terra, obras de desmonte e explanación en calquera clase de solo non comprendidos en obras de edificación ou de urbanización aprobados, así como a extracción de áridos e explotación de canteiras.3. A achega de terras que determinen cambios na configuración do terreo e os muros de contención.4. A tala de masas arbóreas, de vexetación arbustiva ou de árbores illadas que polas súas características poidan afectar á paisaxe ou exemplares que estean protexidos, no caso de que a súa tramitación non se enmarque nun procedemento administrativo único cuxa resolución se atribúa a outra administración.5. As obras de nova planta, rehabilitacións integrais de edificios así como todo tipo de reformas en edificios existentes que alteren as súas determinacións fundamentais. A estes afectos, enténdese como alteración de determinacións fundamentais do inmoble aquelas modificacións que supoñan cambios de uso, afecten ás condicións de volume e forma dos edificios (incluído o peche ou acristalamento de terrazas existentes), á posición e ocupación do edificio na parcela, aos elementos estruturais do edificio, á edificabilidade, habitabilidade, ao número de vivendas, locais ou prazas de garaxe ou ás condicións de seguridade.6. A modificación da estrutura ou aspecto exterior dos edificios. Para estes efectos enténdese por modificación do aspecto exterior dos edificios o conxunto de obras a realizar nas fachadas do edificio que afecten significativamente a elementos estruturais das fachadas, supoñan modificación de tipoloxía edificatoria ou cambio dos materiais da fachada, leven consigo modificacións de vans e ocos ou da composición do inmoble, etc. Non se inclúen neste concepto os traballos de mantemento, conservación, limpeza ou pintado de fachada.7. As actuacións que se pretendan realizar en bens declarados de interese cultural ou incluídos no Catálogo do patrimonio cultural de Galicia ou no seu ámbito, así como tamén naqueles incluídos no catálogo do Plan Xeral ou no plan de desenvolvemento.8. As obras que se pretendan realizar en edificios fóra de ordenación que requiran de proxecto de edificación.9. A demolición das construcións e os edificios, salvo nos casos declarados de ruína inminente.10. As obras ordinarias de urbanización non incluídas en proxectos de urbanización e os demais actos que sinalen os instrumentos de plan urbanístico, mesmo cando se trate da execución simultánea da urbanización coa edificación.11. A realización de todo tipo de obras ou actuacións que se teñan que realizar en dominio público municipal ou que requiran a conexión con servizos urbanísticos municipais, con excepción das vinculadas coa apertura de gabias para a disposición, reposición e mantemento de servizos, subministracións e infraestruturas municipais obxecto que seguirán o procedemento establecido pola ordenanza municipal correspondente.12. A execución de obras ou implantación de usos provisionais.13. A implantación de casas prefabricadas e instalacións similares con carácter provisional ou permanente.14. A realización de obras, construcións ou instalacións en solo rústico autorizables por licenza municipal.15. A primeira ocupación dos inmobles.16. E en xeral todas aquelas obras ou actuacións asimilables ás anteriores aínda que non se citasen nos apartados que anteceden; nas que se aprecien «razóns imperiosas de interese xeral» pola natureza destas ou pola súa incidencia na protección do medio ambiente e do ámbito urbano; as que se suxeiten a licenza pola lexislación urbanística e as que precisen de proxecto de edificación de acordo co establecido pola Lei de Ordenación da Edificación.1. Con carácter xeral suprímese a suxeición a licenza dos actos vinculados á implantación e exercicio de actividades económicas, comerciais, empresariais, profesionais e industriais, a implantación de estacións e instalacións radioeléctricas utilizadas para a prestación de servizos de comunicacións electrónicas dispoñibles para o público, neste caso, sen prexuízo da suxeición a licenza urbanística das solicitudes para a execución de obras que impliquen a intervención en edificios catalogados ou impacto ambiental de conformidade coa lexislación correspondente; as de publicidade exterior, e para a apertura ao público de establecementos. O título habilitante para o seu exercicio, nun establecemento determinado, obterase coa formalización de comunicación previa, de acordo ao establecido nesta ordenanza.2. En atención á concorrencia de razóns de interese xeral derivadas da necesaria protección da seguridade e saúde pública, dos dereitos das persoas consumidoras e usuarias, do mantemento da orde pública, así como da axeitada conservación do medio ambiente e o patrimonio histórico artístico, será preceptiva a obtención de licenza para a apertura de establecementos e a celebración de espectáculos públicos ou actividades recreativas que se desenvolvan en establecementos públicos cun aforamento superior a 500 persoas, ou que presenten unha especial situación de risco de conformidade co disposto na normativa técnica en vigor; a instalación de terrazas ao aire libre ou na vía pública anexas ao establecemento de conformidade co establecido pola ordenanza que expresamente regule os usos en espazos públicos; a celebración de espectáculos e actividades extraordinarias, e, en todo caso, os que requiran a instalación de escenarios e estruturas móbiles; a celebración dos espectáculos públicos e actividades recreativas ou deportivas que se desenvolvan en máis dun termo municipal da comunidade autónoma, conforme ao procedemento que regulamentariamente se estableza; a celebración dos espectáculos e festexos taurinos e a apertura de establecementos e a celebración de espectáculos públicos ou actividades recreativas cuxa normativa específica esixa a concesión de autorización.3. A solicitude de licenza resolverase no prazo de tres meses que se computará dende o día no que conste a solicitude coa documentación completa nalgún dos rexistros de entrada de documentos legalmente previstos. Os requirimentos de documentación e de achega dos informes sectoriais preceptivos, suspenderán o cómputo do prazo establecido para a resolución do solicitado, e continuarase logo da súa achega.4. O transcurso do prazo establecido para a concesión da licenza determinará a súa adquisición por silencio administrativo se consta achegada a documentación completa que tivese permitido resolver e a pretensión se axusta á normativa de aplicación ao tempo da solicitude.1. As solicitudes de licenza deberán presentarse nos rexistros públicos, e no seu caso, telemáticos, habilitados para a entrada de documentos, conforme ao previsto pola lexislación reguladora do procedemento administrativo común. Achegarase a estas a documentación completa, esixible en cada caso, que permita á administración coñecer con exactitude o proxectado. Farase constar a referencia catastral da finca. Non obstante o anterior, non poderá impulsarse nin, esixirse, a súa tramitación en tanto a solicitude de licenza co proxecto e a documentación esixida en cada caso non tivese entrada de forma inequívoca ou fidedigna no Concello de Tui.2. Na súa solicitude o interesado deberá indicar o domicilio para os efectos de notificacións, e o medio polo que desexe ser notificado, sempre que este garanta a súa recepción.3. Á solicitude de licenza acompañarase a documentación esixida en cada caso, así como o proxecto técnico redactado e subscrito por técnico competente, con detalle suficiente que permita á administración valorar e pronunciarse sobre o cumprimento da legalidade da proposta. Se fose esixible a autorización ou informe preceptivo doutra administración pública con competencias concorrentes, achegarase á solicitude. Nos casos nos que a solicitude de autorización deba remitirse a outra administración polo Concello de Tui, o proxecto e documentación técnica entregarase por duplicado.4. A documentación presentada, unha vez concedida a correspondente licenza, quedará incorporada a ela como condición material da mesma. Nos casos en que unha das actuacións pretendidas se encontre sometida ao réxime de licenza e a outra ao réxime de comunicación previa ou ben cando ambas as dúas actuacións estean suxeitas ao mesmo réxime actuarase do seguinte modo: a) Cando a actividade e a obra proxectadas estean sometidas ao réxime de licenza, solicitaranse simultaneamente e concederanse nun único acto administrativo. De proceder a denegación da licenza de actividade non se entrará a valorar a de obra e así comunicaráselle ao interesado. b) Cando a actividade pretendida se encontre suxeita ao réxime de comunicación previa e a de obra ao réxime de licenza, achegarase coa solicitude de licenza de obras a comunicación previa formalizada e non poderán iniciarse as obras en tanto non se conceda. Concluídas as obras presentarase comunicación previa de inicio de actividade. c) Cando a actividade se encontre sometida ao réxime de licenza e a de obras ao de comunicación previa, esta última non adquirirá eficacia en tanto non se obteña a preceptiva licenza que habilite a implantación da actividade. En ningún caso a execución das obras en réxime de comunicación previa sen obterse licenza de actividade, autorización sectorial ou formalizado a declaración responsable ou comunicación previa prevista, xerará responsabilidade da administración. d) Cando a actividade ou servizo e a execución de obras necesarias para a súa implantación se encontren sometidos ao procedemento de comunicación previa deberán tramitarse simultaneamente. A falta de presentación da comunicación da actividade impedirá o uso das instalacións, sen que por un mero acto voluntario do administrado poida derivarse responsabilidade algunha da administración.1. Si os servizos municipais detectasen omisións, falsidades, deficiencias ou imprecisións na documentación presentada que dá curso á solicitude, requirirase o solicitante para que no prazo de 10 días complete, emende ou aclare aquelas, coa advertencia de que se así non o fixese teráselle por desistido da súa solicitude conforme ao previsto pola lexislación reguladora do procedemento administrativo común. Cando o requirimento se refira a aportación de documentación técnica complexa poderá concederse o prazo dun mes.2. O interesado poderá solicitar ampliación do prazo se no termo concedido non puidese emendar a deficiencia. O prazo que se conceda non poderá ser superior ao sinalado inicialmente. A denegación da ampliación do prazo será motivada.3. Cumprido polo interesado o requirimento de emenda ou presentada a mellora da súa solicitude, entenderase como data de inicio do expediente a todos os efectos a de entrada da documentación completa no rexistro do órgano competente para resolver.4. A paralización do expediente por causa imputable ao interesado por período superior a tres meses levará consigo, logo de advertencia ao interesado, a caducidade do procedemento e o arquivo do expediente.5. En ningún caso poderá entenderse como mellora de solicitude a achega de documentación que supoña unha variación substancial do obxecto desta. Neste caso, desestimarase a solicitude inicial e o/a interesado/a haberá de formalizar nova solicitude de licenza conforme ao novo proxecto. Se antes de que se concedese a licenza se pretendesen modificacións ao proxecto presentado, e estas modificacións alterasen determinacións fundamentais ou significativas do proxecto (cambio ou incremento do aproveitamento urbanístico, volume, altura, ocupación en planta, número de vivendas, usos, accesos e afección ao entorno) o interesado deberá solicitar unha nova licenza que se tramitará conforme á normativa vixente na data da nova solicitude.1. Se durante a execución das obras ou implantación da actividade se previsen ou producisen variacións que alteren significativamente o proxecto ou memoria ao que se refira a licenza outorgada, o titular está obrigado a solicitar nova licenza que ampare as mesmas.2. As modificacións que non alteren as condicións urbanísticas do proxecto para o que se concedeu licenza, deberán documentarse con memoria e planos, no seu caso xunto á solicitude de primeira ocupación ou de funcionamento da actividade. Á vista da documentación presentada, os servizos municipais emitirán os informes técnicos e xurídicos preceptivos.1. Unha vez emitidos todos os informes preceptivos e completo o expediente, formularase proposta de resolución que se elevará ao órgano competente para a adopción do acordo que corresponda.2. A resolución poderá adoptar as seguintes formas: concesión pura e simple da licenza, concesión suxeita ao cumprimento das condicións legais establecidas, concesión con eficacia diferida para o caso de concederse sobre proxecto básico en tanto non se autorice o de execución, ou denegación da licenza.3. O incumprimento das condicións legais específicas das licenzas que se reflictan expresamente na resolución de concesión e as de carácter xeral que acompañan ao acordo de concesión, supoñerá a perdida de eficacia das licenzas.4. Para a tramitación da licenza establecese o prazo de tres meses.1. Cando a licenza urbanística se outorgase con relación a un proxecto básico, o seu titular vén obrigado a presentar no prazo dos seis meses sinalado para o inicio das obras, o proxecto de execución, e no seu caso, o estudio de seguridade e saúde, o proxecto de telecomunicacións, o nomeamento da dirección facultativa das obras e do coordinador de seguridade e saúde en fase de execución. No devandito prazo deberá obter a autorización deste e dar inicio ás obras.2. Este prazo comezará a contar a partir da notificación da licenza outorgada sobre o proxecto básico. De non se presentar o proxecto de execución no prazo sinalado, procederá, logo de audiencia do interesado, a declaración da caducidade da licenza.3. O proxecto de execución corresponderase co contido do básico autorizado. No caso de que este contemple a execución de obras substancialmente diferentes das autorizadas deberase tramitar unha nova licenza.1. Os prazos de inicio e finalización das obras determinaranse na licenza considerando as características destas, o seu emprazamento e o alcance das de urbanización de execución simultánea. Establécense como prazos máximos o de seis meses para o inicio das obras e o de tres anos para a súa completa execución, no que se inclúen as obras necesarias para a conversión da finca en soar, no seu caso.2. Os prazos compútanse dende o día seguinte da data de notificación da licenza.3. No prazo de seis meses, establecido para o inicio das obras, deberá obterse a aprobación do proxecto de execución, sen a cal non poderá comezarse a construción.1. Os prazos establecidos nas licenzas para iniciar ou finalizar a execución das obras poderán prorrogarse a instancia do seu titular.2. En calquera caso, a prórroga concederase por un prazo non superior ao inicialmente acordado.3. Non procederá a concesión de prórroga para o inicio das obras cando no momento de resolverse resultase de aplicación unha normativa urbanística incompatible coas obras autorizadas que determinaría a situación de fóra de ordenación urbanística do edificio ou construción.1. Non se ocuparán os edificios sen a obtención da preceptiva licenza. A licenza de primeira ocupación dos edificios e de funcionamento de instalacións e actividades, ten por obxecto a comprobación da execución das obras e implantación das instalacións e usos de conformidade cos termos da licenza concedida.2. Á solicitude da licenza de primeira ocupación, na que xunto aos datos do solicitante se indicará a numeración catastral do inmoble, acompañarase o certificado da dirección técnica das obras acreditativo da data da finalización destas e a súa execución de conformidade coa licenza concedida en todos os seus termos, así como a certificación das instalacións ás que se refire o Código Técnico da Edificación.3. Comprobada a documentación achegada, polos servizos técnicos municipais procederase a inspeccionar as obras executadas, as conexións urbanísticas realizadas, ou, no seu caso, as obras de urbanización executadas para a conversión simultánea á edificación da parcela en soar.4. Se se comproba que as obras non se encontran completamente finalizadas, co recebo e pintado exterior dos locais e baixos do edificio; acondicionadas as zonas de axardinamento; ou que permanecen na finca instalacións afectas ás obras, valados, casetas, e postes, logo de soterrada a instalación eléctrica, no seu caso, acreditarase pola promotora a realización de cantas actuacións lle correspondan ante a entidade titular da instalación; suspenderase o procedemento e requirirase a súa retirada, e a execución de obras necesarias para a correcta finalización das obras en condicións de ornato público.5. Os servizos urbanísticos e o viario público afectados polas obras encontrásense en correcto estado. Pola contra suspenderase o procedemento e requirirase a súa correcta reposición en condicións de seguridade, funcionalidade e ornato público.6. A execución das obras sen axustarse aos termos da licenza concedida dará lugar á denegación da licenza de primeira ocupación e á incoación do procedemento de reposición da legalidade, sen prexuízo do sancionador que corresponda contra os responsables da infracción.7. A licenza de primeira ocupación leva consigo a autorización do garaxe no que se dispoñen as prazas de aparcamento, cando iso constituíse unha condición sen a que non se tería podido acordar a concesión da licenza urbanística. O Concello de Tui establecerá o procedemento axeitado para garantir o acceso ao garaxe ao tempo que se ocupa o inmoble.8. A ocupación do inmoble sen a preceptiva licenza dará lugar á adopción das medidas cautelares necesarias para impedilo, en particular a orde de corte das subministracións de enerxía, auga e gas.1. As licenzas caducarán, salvo causa de forza maior, nos seguintes supostos: a) Cando non se dese inicio á execución das obras e implantación das instalacións amparadas pola licenza no prazo de seis meses. b) Cando non se cumprise o prazo de execución das obras determinado na licenza. c) Cando se interrompese a execución destas por tempo superior a seis meses. d) Cando transcorrese o prazo sinalado no acordo concesión da licenza sobre proxecto básico sen que se achegase o correspondente proxecto de execución.2. A caducidade da licenza será declarada polo órgano competente para conceder a licenza, logo de audiencia ao interesado, unha vez transcorridos e incumpridos calquera dos prazos mencionados anteriormente, cando non se acredite, no curso do procedemento, a intención do/a interesado/a na execución das obras. O ánimo de edificar acreditarase coa achega documental que asegure a contratación ou a data certa do inicio das obras e non se considerará como tal, ao efecto, a mera presentación de alegacións das que se infira a soa intención do mantemento en vigor da licenza.3. A declaración de caducidade extinguirá a licenza, non podendo iniciarse nin proseguir as obras ou exercer a actividade, salvo traballos de seguridade e mantemento dos cales darase conta ao Concello de Tui para o seu control.4. Declarada a caducidade da licenza poderá solicitarse pola persoa interesada nova licenza. Esta licenza tramitarase de conformidade coa normativa urbanística vixente na data da nova solicitude. De non se instar nova licenza procederase á tramitación do procedemento de edificación ou rehabilitación forzosa correspondente, sen prexuízo da esixencia do cumprimento das obrigas da propiedade coa adopción das ordes de execución, nos termos establecidos na lexislación urbanística.5. O incumprimento das condicións específicas e xerais das licenzas dará lugar á perda da súa eficacia e á reposición da legalidade urbanística vulnerada.1. As licenzas contrarias ao ordenamento urbanístico poderán revisarse a través dalgún dos procedementos de revisión de oficio contemplados nos artigos 102 e 103 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común.2. Igualmente, revisaranse de oficio os actos ditados na tramitación de comunicacións previas e declaracións responsables cando contraveñan a legalidade.1. Para a apertura de establecementos destinados a actividades recreativas e espectáculos públicos cuxo aforamento sexa superior a 500 persoas ou que presenten unha especial situación de risco, as que teñan carácter extraordinario, requiran a instalación de escenarios e estruturas móbiles, as que a súa normativa específica as suxeite á previa obtención de licenza e os espectáculos e festexos taurinos, formalizarase a solicitude de licenza que conterá os datos identificativos do titular da actividade ou organizador do evento, e, no seu caso, da persoa que actúe en calidade de representante, así como o enderezo para os efectos de notificacións, física e telemática. Igualmente, consignásense o enderezo exacto do local e as súas características. En todo caso indicarase a numeración catastral do inmoble. Á solicitude acompañarase a seguinte documentación: a) Proxecto técnico das instalacións proxectadas no local, con indicación da altura, superficie, división e usos das distintas estanzas, no seu caso, e xustificación do cumprimento da normativa de protección contra incendios, as condicións de seguridade e hixiene no traballo, as de accesibilidade e as de protección contra a contaminación acústica, asinado por técnico competente. O cumprimento da normativa de protección contra a contaminación acústica acreditarase de acordo ao establecido pola ordenanza municipal que a regula. b) Plan de emerxencia, plan de autoprotección, memoria de mobilidade ou estudio de avaliación da mobilidade xerada e dispositivo de asistencia sanitaria, redactados de conformidade coa normativa vixente, e sempre que os seus contidos non se incorporasen ao proxecto técnico a que se fai referencia no apartado anterior. c) Compromiso de contratación dos seguros legalmente previstos. d) Nomeamento da dirección técnica da execución do proxecto a quen corresponderá expedir a certificación acreditativa da adecuación do establecemento á licenza outorgada. Deberá consignarse o nome, o enderezo, a titulación e a habilitación profesional. e) A solicitude da licenza urbanística, no seu caso, acompañada pola documentación correspondente. f) Pago das taxas de tramitación. g) Documento acreditativo da alta no IAE ou a alta en obrigas tributarias que acredite a identidade do epígrafe correspondente co da actividade solicitada. h) Documento acreditativo da dispoñibilidade do local. i) Copia da escritura da sociedade civil ou mercantil que se constitúa co obxecto do desenvolvemento da actividade.2. De non se achegar xunto á solicitude as autorizacións sectoriais que no seu caso procedan, requirirase a súa achega, quedando suspendido, para os efectos do cómputo do prazo previsto para resolver, o procedemento de tramitación da licenza. Suspenderase, igualmente, durante o prazo de emisión dos informes sectoriais preceptivos. A denegación das autorizacións sectoriais impide a concesión da licenza. Os informes e ditames serán vinculantes en sentido negativo e en canto á imposición de condicións de licenza.3. Recibida pola administración a solicitude de licenza coa documentación completa, emitirase informe urbanístico sobre o uso e as obras proxectadas, e o correspondente ás instalacións, protección contra incendios, contaminación acústica, accesibilidade e sobre o cumprimento da normativa sectorial de aplicación. De acordo co informado poderase requirir o solicitante a adopción de medidas correctoras con carácter previo á concesión da licenza, para cuxa achega se concederá o prazo máximo dun mes, transcorrido o cal se continuará coa tramitación da licenza coa documentación obrante no expediente.4. Concluídas as actuacións, emitirase o preceptivo informe xurídico con proposta de resolución.5. A licenza haberá de resolverse no prazo de tres meses por resolución motivada e conterá os datos identificativos do titular da actividade, do local e as súas condicións, superficie, aforamento e nivel de emisión acústica máximos autorizados así como as do desenvolvemento ou exercicio da actividade. Igualmente, haberán de constar as condicións especiais necesarias para o desenvolvemento da actividade en observancia da normativa sectorial de que se trate. De comprobarse o incumprimento destas a licenza quedará sen efecto.6. A licenza entenderase concedida por silencio cando se acompañase á solicitude a documentación completa requirida que permita á administración pronunciarse sobre a legalidade do solicitado e que iso non vulnere a lexislación vixente.7. Implantada a actividade, o titular da licenza presentará no rexistro municipal o certificado das instalacións, o certificado da empresa homologada en materia acústica indicativa das medidas implantadas e do sonógrafo instalado, con medición acústica realizada dende a fonte de emisión e nas zonas sensibles de recepción que puidesen verse afectadas. Se se tivesen executado obras, achegarase o certificado final das obras, xunto á comunicación previa de inicio de actividade. Polo Concello de Tui procederase á inspección do local para comprobar a eficacia das medidas correctoras, e a conformidade do executado cos termos da licenza concedida. Se os técnicos municipais comprobasen a ineficacia ou inexistencia dalgunha das medidas correctoras requirirase o titular da actividade a seu emenda ou implantación, sen que poida exercer a actividade en tanto non se dea cumprimento ao ordenado. Transcorrido o prazo dun ano sen que se dispoñan as medidas acordadas tramitarase a caducidade do expediente.8. A licenza outorgada polo Concello de Tui será título abondo para acreditar a actividade, condicións e características do establecemento público e deberá expoñerse nun lugar visible e de doado acceso.9. En todo momento a actividade e o local estarán suxeitos ao control e inspección municipal, así como ao cumprimento da normativa sectorial que entre en vigor nos termos e condicións que esta estableza. De comprobarse o incumprimento das condicións das licenzas e autorizacións concedidas ou da normativa de aplicación, procederase a acordar o cesamento da actividade como medida cautelar ao tempo que se ordena a adopción das medidas e requisitos legalmente previstos no prazo que se sinale. Non se poderá reiniciar a actividade en tanto non se comprobe o cumprimento do ordenado e así se acorde expresamente pola administración.10. As licenzas de actividade poderán ser obxecto de transmisión sempre que exista entre a concedida ao transmitinte e a proxectada polo adquirente unha identidade total da actividade e do local e as súas instalacións. Á solicitude deberá acompañarse a seguinte documentación: a) Documento de cesión do titular da licenza ao novo adquirente, ou no seu defecto, documento acreditativo da perda da dispoñibilidade do local polo anterior titular (sentenza de desafiuzamento ou lanzamento ou calquera outro documento que probe a perda da dispoñibilidade do local) ou acreditación de falecemento do anterior titular (certificado de defunción e declaración de herdeiros). b) Alta no IAE ou obrigas tributarias na que se reflicta o epígrafe fiscal e o local afecto á actividade. c) Documento acreditativo da dispoñibilidade do local (contrato de arrendamento, escritura de compravenda etc.) d) Copia do documento de constitución da sociedade civil ou mercantil e da súa representación legal, ou do DNI dos integrantes, no seu caso. e) Documentos acreditativos do desenvolvemento da actividade durante o ano anterior á solicitude de transmisión. f) Documentación técnica xustificativa da adecuación do establecemento e as súas instalacións á normativa de aplicación. g) Pagamento das taxas de tramitación.11. As licenzas de actividade e apertura caducarán cando o establecemento permaneza pechado durante un período superior a un ano ou se transcorrido o mesmo prazo dende a data da recepción da licenza non se iniciase a actividade. A tal fin tramitarase o correspondente procedemento contraditorio.12. As licenzas extinguiranse por perda do obxecto, falecemento, ou disolución do seu titular se non se solicita a transmisión destas nun prazo que non poderá ser superior a un ano dende a data en que tales circunstancias tivesen lugar.13. O incumprimento das condicións da licenza ou a falta de acondicionamento do local coa adopción das medidas correctoras necesarias para o desenvolvemento da actividade coas garantías de seguridade e erradicación de molestias legalmente establecidas, producirán a perda de eficacia da licenza e o cesamento definitivo da actividade que se tramitará por procedemento contraditorio.14. Procederá a revogación das licenzas cando se modifiquen substancialmente ou desaparezan as condicións baixo as que foron concedidas, pola concorrencia de circunstancias sobrevidas que tivesen determinado a súa denegación ou por aplicación dunha sanción firme. O procedemento haberá de resolverse no prazo de seis meses logo de audiencia do/a interesado/a.1. Os proxectos sometidos a avaliación de impacto ambiental regularanse pola normativa sectorial correspondente e non estarán suxeitos á declaración de incidencia ambiental.2. Someteranse ao procedemento de avaliación de incidencia ambiental as instalacións e actividades relacionadas na normativa que estableza a súa suxeición.3. A declaración de incidencia ambiental tramitarase ante a Consellería competente en materia de medio ambiente. O Concello de Tui remitirá ao órgano ambiental correspondente os informes que se lle soliciten. Non poderán formalizarse comunicacións previas ante a administración se non se achega a Declaración de incidencia ambiental. Se se considera emitida con carácter favorable por silencio administrativo, acompañarase a solicitude presentada no rexistro de entrada correspondente acreditativa da data e lugar de presentación, así como da documentación que a acompañou. Sen prexuízo diso, o Concello de Tui solicitará informe do órgano ambiental. Se este se emitise en sentido desfavorable procederase á suspensión dos efectos da comunicación previa e á do exercicio da actividade.4. As persoas interesadas poderán solicitar informes previos á tramitación das licenzas co obxecto de coñecer tanto a admisibilidade urbanística do uso como a suxeición ou non ao procedemento de avaliación ambiental, non resultando vinculante, neste último caso, o informado para a consellería competente.5. As modificacións que se operen nas instalacións, locais e construcións afectas á actividade sometida á declaración de incidencia ambiental, así como os cambios que se produzan na persoa titular da actividade, obrigan á presentación de comunicación previa acompañada do proxecto técnico que documente as modificacións pretendidas, ou, no seu caso a documentación acreditativa do cambio de titularidade. As modificacións substanciais que supoñan incrementos superiores ao 50% da capacidade produtiva, das materias primas empregadas, incremento do consumo de auga ou enerxía ou da vertedura de augas residuais; incrementos superiores ao 25% de emisións de contaminantes atmosféricos, dalgún produto contaminante ou da suma total de contaminantes emitidos, ou a incorporación ao sistema de produción da mesma porcentaxe de substancias perigosas; a implantación de novos focos de emisión catalogados, obrigan á obtención dunha nova Declaración de incidencia ambiental. O mantemento destes límites será observado durante o tempo de desenvolvemento da actividade. O Concello de Tui poderá requirir en calquera momento o titular da actividade, a achega de informes con certificado de inspección que serán expedidos por facultativos debidamente cualificados ou entidades debidamente homologadas.1. O Concello de Tui exercitará as súas funcións de control da legalidade sobre as obras ou actividades suxeitas a licenza.2. O control municipal sobre a execución das obras sometidas ao réxime de licenza axustarase aos termos establecidos na lexislación urbanística sobre protección da legalidade urbanística.3. O mesmo réxime de control municipal se observará para o exercicio de actividades, tanto no relativo á protección da legalidade urbanística e medioambiental, como ao control dos requisitos da actividade e condicións do establecemento de acordo coa Lei 12/2012, de 26 de decembro, de medidas urxentes de liberalización do comercio e de determinados servizos e coa normativa sectorial de aplicación nos termos que esta determine, durante o período de vixencia da licenza.1. Nos termos legalmente establecidos, tanto a declaración responsable como a comunicación previa é o acto polo que a persoa interesada formaliza ante a administración, mediante o modelo que se pon á súa disposición telemáticamente ou nas oficinas de información e rexistro, a súa intención, no caso da declaración responsable, de exercer un dereito previamente recoñecido acreditando o cumprimento dos requisitos establecidos a tal fin, ou, na comunicación previa, de exercer unha actividade ou servizo nun establecemento determinado do territorio municipal ou a execución de obras nestes. Ao escrito formalizado deberá obrigatoriamente acompañarse a documentación esixida en cada caso, de acordo ao indicado no modelo formalizado.2. Coa presentación da declaración responsable ou comunicación previa iníciase a actividade da administración no exercicio das súas competencias de control da legalidade e de policía, que se realizará a posteriori.3. O exercicio destes dereitos encóntrase supeditado á presentación, xunto ao modelo formalizado, da documentación establecida para cada tipo de obra, actividade ou servizo. Unha vez presentada, terá a consideración de documento público, a todos os efectos, e os declarantes e comunicantes haberán de responder da veracidade e exactitude dos datos consignados.4. A presentación dunha declaración responsable ou comunicación previa non producirá efectos nos seguintes casos: a) Cando non acompañe ao modelo formalizado a documentación de carácter esencial esixida en cada caso. b) Cando do contido das pretensións comunicadas ao Concello de Tui polo interesado se derivase o seu sometemento a licenza ou autorización previa. c) Cando para a execución das obras ou a implantación da actividade ou servizo fose preceptivo informe ou autorización previo doutros organismos públicos que non achégase no momento de formalizar a declaración ou comunicación. d) Cando a actuación efectivamente desenvolvida polo interesado sexa contraria á normativa de obrigada observancia.5. A inexactitude, falsidade ou omisión, de carácter esencial, en calquera dato, manifestación ou documento que se acompañe ou incorpore á declaración responsable ou comunicación previa, ou a súa falta de presentación ante a administración municipal determinará, logo de audiencia do/a interesado/a, a imposibilidade de iniciar ou de continuar co exercicio do dereito a executar as obras ou actuacións pretendidas ou a desempeñar a actividade manifestada, sen prexuízo das responsabilidades penais, civís ou administrativas a que houbese lugar.1. Nos supostos de actuacións sometidas ao réxime de declaración responsable ou comunicación previa, a intervención municipal circunscribirase ao exame da documentación presentada, a súa integridade formal, a suficiencia legal do proxecto técnico, memoria ou calquera outra documentación esixible para executar as obras e implantar a actividade e a verificar a súa conformidade coa legalidade urbanística e a normativa sectorial de aplicación.2. Con posterioridade á execución das obras e implantación da actividade ou servizo, o Concello de Tui comprobará a conformidade daquelas coa documentación presentada. Os servizos municipais procederán á inspección das obras, instalacións e actividades na orde que en cada caso se estableza segundo os instrumentos de control de que se dispoña. Non se realizará, con carácter xeral, emprazamento previo. Non obstante, a persoa interesada poderá solicitar da administración a verificación da inspección das obras, instalacións e actividades ou servizos.3. A inspección inicial realizarase no prazo de seis meses dende a data da formalización da comunicación previa. Para o desenvolvemento de actividades e servizos de duración indeterminada os seus titulares están obrigados ao mantemento dos requisitos e condicións comunicados para o seu exercicio, polo que se encontran sometidos á inspección permanente da administración competente. Do resultado da inspección darase traslado ao/á interesado/a.1. O titular dos dereitos derivados dunha declaración responsable ou comunicación previa está obrigado a executar as obras e implantar as actividades ou servizos nas condicións contidas na documentación presentada.2. As persoas titulares de actividades e servizos están obrigados a facilitar o labor inspector da administración, para o que haberán de poñer a disposición dos inspectores e da administración as certificacións das instalacións; certificado de inspección técnica e de final de obra, asinados por técnico competente, acreditativos do axuste do establecemento e das instalacións ao establecido no proxecto técnico da actividade que acompaña ás comunicacións previas; certificado de medición de illamento acústico do establecemento por empresa homologada para actividades susceptibles de xerar ruídos, (academias de baile, música e canto, centros veterinarios, ximnasios, gardarías e centros de ocio infantil, centros relixiosos e culturais, e actividades vinculadas á hostalaría, restauración e ocio); copia da inscrición da instalación no rexistro de instalacións correspondente dos aparatos susceptibles de producir calquera tipo de radiación (raios X en consultas e clínicas, solarios en centros de bronceado ou estéticos, etc.), entre outras.1. Con carácter previo á execución de obras ou inicio de actividades e servizos coa apertura dun local ou establecemento, as persoas interesadas deberán comunicar á administración os seus datos identificativos, os da actividade e as características do local ou establecemento, que acreditarán coa documentación esixible de conformidade de acordo ao sinalado no modelo normalizado que a administración poñerá a súa disposición e a autorización ou declaración ambiental que proceda e os informes ou as autorizacións sectoriais preceptivas. O/A comunicante responderá da veracidade dos datos consignados e da documentación achegada, así como do cumprimento da lexislación urbanística e normativa sectorial de aplicación.2. A documentación esixible virá determinada polo alcance das obras e o obxecto das actividades ou servizos, se ben, con carácter xeral, a comunicación deberá ir acompañada de: a) Descrición abondo das características do acto de que se trate. b) Xustificante de pagamento dos tributos municipais. c) No seu caso, proxecto técnico esixible legalmente e declaración do técnico que autorice o proxecto de que este cumpre en todos os seus extremos coa ordenación urbanística de aplicación. d) Copia das restantes autorizacións e, no seu caso, concesións administrativas cando fosen legalmente esixibles ao solicitante, ou acreditación de terse solicitado o seu outorgamento. e) Documento de avaliación ambiental, en caso de requirila o uso ao que vaian destinadas as obras. f) Copia da autorización ou ditame ambiental, así como das restantes autorizacións, concesións ou informes sectoriais cando fosen legalmente esixibles.3. Non se poderá dar comezo á execución das obras ou ao exercicio dunha actividade ou servizo en tanto non se acompañe, ou achegue, á comunicación previa a documentación completa que proceda en cada caso, nos termos establecidos nesta ordenanza. Non poderán executarse as obras vinculadas á implantación dunha actividade ou servizo en tanto en tanto non transcorran quince días dende a súa comunicación e se obteña a licenza de actividade ou se presente a comunicación previa respecto da actividade ou servizo. Se as obras comunicadas fosen inútiles por non ser autorizable o uso proxectado, non se xerará responsabilidade da administración. Executadas as obras necesarias para a implantación da actividade ou servizo, presentarase a comunicación previa de inicio de actividade, á que se acompañarán os certificados acreditativos da súa finalización de acordo coa documentación achegada.4. Para cada actuación se presentará unha única comunicación previa. A presentación de diferentes escritos e comunicacións relativos a distintas obras para un mesmo local, vivenda, edificio ou construción, dará lugar a que se requira a modificación da comunicación para que se incorpore e documente a actuación integral ou se solicite licenza.5. A modificación das condicións dos establecementos, das do exercicio da actividade ou servizo obriga á presentación dunha nova comunicación previa. Igualmente, nos casos de transmisión da titularidade da actividade ou servizo presentarase a correspondente comunicación previa.1. Se os servizos municipais detectasen omisións, deficiencias ou imprecisións na comunicación do/a interesado/a ou na documentación que se achega a esta, requiriráselle para que no prazo de 10 días as complete, emende ou aclare, coa indicación de que, entrementres, os efectos da comunicación previa quedan suspendidos. Transcorrido o devandito prazo sen que se presente a documentación requirida, a comunicación formulada polo interesado quedará sen efecto e incoarase expediente de reposición da legalidade e sancionador de comprobarse a execución da obra ou a implantación da actividade ou servizo.2. O/A interesado/a poderá solicitar ampliación do prazo se este resultar insuficiente para emendar a deficiencia. A denegación da ampliación de prazo será motivada.3. Cumprimentado polo/a interesado/a o requirimento de emenda e mellora da comunicación, alzarase a suspensión acordada e entregaráselle o escrito de recepción municipal do comunicado.1. Presentada a documentación completa, os servizos municipais realizarán unha comprobación inicial desta. Se do seu contido se puidesen derivar dúbidas sobre a legalidade urbanística do local, edificio, instalación ou construción sobre a que se proxecta a execución de obras ou implantación de actividades, se suspenderá o obxecto da comunicación por un prazo de dez días con carácter cautelar e darase traslado ao/á interesado/a. Transcorrido o prazo sinalado, a administración resolverá sobre a existencia ou non de irregularidades urbanísticas.2. De comprobarse a inexistencia de irregularidades notificarase ao interesado escrito de recepción do comunicado. No caso contrario, comprobada a existencia de infraccións urbanísticas previas ao acto de comunicación sobre o local ou construción obxecto da mesma, incoarase o procedemento de reposición da legalidade, suspendéndose, en todo caso, a execución de obras ou implantación de actividades en tanto este non se resolva.3. Igualmente, procederase á suspensión da execución de obras ou do exercicio da actividade ou servizo cando do labor inspector resulte comprobado a existencia de desconformidades ou desaxustes entre o comunicado e o executado ou a comisión dunha infracción urbanística, en tanto se resolvan os correspondentes procedementos de reposición da legalidade ou sancionador.1. Establécese o prazo de quince días, como mínimo, para o inicio das obras comunicadas. Durante este os servizos municipais comprobarán a adecuación da documentación adxunta así como o cumprimento da lexislación urbanística e sectorial daquelas.2. O prazo máximo establecido para executar as obras será de seis meses. Igual prazo establécese para a implantación de actividades ou servizos. Este prazo compútase dende a data da presentación da comunicación previa.3. O prazo establecido na comunicación previa para a execución das obras ou implantación de actividades ou servizos poderán prorrogarse a instancia do titular, sempre que se realice con anterioridade á conclusión dos prazos expresamente establecidos naquelas. A tal fin deberá formalizarse a correspondente comunicación previa á que se acompañará documentación acreditativa do estado das obras ou instalacións.4. En calquera caso, a prórroga só se concederá por unha soa vez e por un prazo non superior ao inicialmente fixado.1. O título habilitante para o exercicio dos dereitos derivados das comunicacións previas extinguirase polas mesmas causas que as establecidas para os actos administrativos.2. O título habilitante derivado do exercicio das competencias da administración local de control de legalidade que comporta a formalización das comunicacións previas poderá declararse caducado nos seguintes casos: a) Cando non se executasen as obras ou se teñan implantado as actividades e servizos no prazo fixado na comunicación previa ou no de seis meses. b) Cando se interrompese o exercicio da actividade durante o prazo dun ano. c) No caso da prestación de servizos ou exercicio de actividades para cuxa implantación tivese sido necesaria a execución de obras e instalacións no establecemento afecto, cando non se iniciase a actividade nos seis meses seguintes á finalización das obras ou implantación das instalacións.3. En todo caso, a caducidade declararase logo de audiencia ao interesado.4. A declaración de caducidade imposibilitará o inicio ou execución das obras ou o exercicio da actividade, salvo traballos de seguridade e mantemento dos cales se dará conta ao Concello de Tui para o seu control, e obrigará á tramitación dunha nova comunicación previa.1. O exercicio dos dereitos derivados das comunicacións previas contrarios ao ordenamento xurídico poderán ser revisados a través dalgún dos procedementos de revisión de oficio contemplados nos artigos 102 e 103 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común.2. O inicio do prazo para o exercicio destas facultades computarase dende o día en que se tivese presentado no Rexistro do Concello de Tui a comunicación previa ou, se for o caso, calquera outra modificación presentada posteriormente.1. A implantación e o desenvolvemento de actividades e servizos económicos, empresariais, profesionais e comerciais e a apertura de establecementos cando non concorran as circunstancias previstas para a súa suxeición a licenza. En ningún caso se seguirán por este procedemento aqueles que estean sometidos ao réxime de licenza de acordo coa lexislación aplicable, por afectar á orde urbanística, á protección do patrimonio histórico, artístico, cultural e ambiental, ou á orde pública.2. Os actos de uso do solo e o subsolo que a lexislación urbanística non someta á obtención de licenza urbanística e os que no seu caso se establezan legalmente.1. Están suxeitas ao réxime de declaración responsable as actividades derivadas do exercicio propio de facultativos e prestadores de servizos para os que se precise unha determinada titulación académica, formación técnica concreta ou especializada ou o cumprimento dos requisitos necesarios que habiliten para o exercicio daquelas cando para iso non se habilite un establecemento físico concreto.2. A achega de certificados oficiais e colexiais referidos ao cumprimento dos requisitos sinalados en procedementos de licenzas ou comunicacións previas eximirán aos facultativos e profesionais da presentación de declaración responsable.1. O Concello de Tui exercerá as súas competencias para o control da legalidade de obras e actividades suxeitas a comunicación previa ou o exercicio de dereitos suxeitos a declaración responsable de conformidade co establecido pola lexislación urbanística, medioambiental e sectorial que resulte de aplicación e en concreto pola Lei 12/2012, do 26 de decembro, de medidas urxentes de liberalización do comercio e de determinados servizos.2. O procedemento para a reposición da legalidade vulnerada pola execución de obras sometidas ao procedemento de comunicación previa axustarase aos termos establecidos na lexislación urbanística.3. Este seguirase cando a reposición da legalidade se refira ao exercicio de actividades e servizos.4. O exercicio de actividades sen que o interesado tivese presentado a correspondente declaración responsable ou comunicación previa asimílase, a estes efectos, ao exercicio de actividades sen licenza.5. Sen prexuízo da tramitación do procedemento para a reposición da legalidade tramitarase o procedemento sancionador correspondente, atendendo á tipificación legalmente establecida pola lexislación urbanística, sectorial, ambiental e de policía, e observará o procedemento previsto polo regulamento regulador do exercicio da potestade sancionadora das administracións públicas.1. O Concello de Tui elaborará un Plan Anual de Inspección das obras e actividades executadas e desenvolvidas no termo municipal, no que se concretarán os obxectivos de cada exercicio, os medios técnicos, materiais e humanos adscritos e os indicadores de referencia que permitan valorar a súa eficacia.2. Ao final de cada exercicio avaliarase o resultado das actuacións de control e protección da legalidade e procederase a modificar o Plan de Inspección en canto ao seu alcance e os medios adscritos segundo corresponda. A presente Ordenanza entrará en vigor aos quince días hábiles seguintes ao da publicación do seu texto íntegro no Boletín Oficial da Provincia, conforme ao establecido no artigo 70.2 da Lei 7/1985, do 2 de abril, reguladora das Bases do Réxime Local. Tui, 9 de maio de 2016.—A concelleira de Urbanismo, Yolanda Rodríguez Rodríguez.